Patvirtinta
VšĮ „Menų spaustuvė“ direktoriaus 
įsakymu Nr. 2026-MS-03


VšĮ „Menų spaustuvė“ viešo konkurso būdu 
subnuomojamo nekilnojamojo turto operatoriaus atrankos 
tvarka

I. Konkurso sąlygos

1. VšĮ „Menų spaustuvė“ (toliau – Menų spaustuvė) nuo 2027.01.01 iki 2030.12.31 viešo konkurso būdu subnuomoja jai nuomos teise priklausantį nekilnojamąjį turtą – 77,63 kv. m. negyvenamąsias patalpas, (planas pridedamas, plane plotas pažymėtas indeksu 1-11), kavinės veiklai vykdyti. 

II. Patalpų nuomos konkurso pradinė kaina

2. Patalpų subnuomos konkurso pradinė kaina yra 17,75 (septyniolika Eur, 75 ct) Eur už 1 (vieną) kv. m per mėnesį arba ne mažiau negu 1.377,93 (vienas tūkstantis trys šimtai septyniasdešimt septyni Eur, 93 ct) Eur už visą subnuomojamą plotą per mėnesį.

III. Patalpų subnuomos konkurso specialiosios sąlygos

3. Reikalavimai konkurso dalyviams:
3.1.  Kavinės koncepcija turi derėti su kultūrine ir menine aplinka bei prisidėti prie socialiai patrauklios erdvės kūrimo menininkams ir lankytojams.
3.2.  Konkurso dalyvis turi turėti profesinę patirtį maitinimo paslaugų srityje, taip pat patirtį valdant panašaus pobūdžio objektus, ypač veikiančius kultūrinėje ar visuomeninėje aplinkoje.
3.3.  Konkurso dalyvis privalo užtikrinti bendradarbiavimą su Menų spaustuve, įskaitant darbo laiko derinimą prie renginių grafiko, specialių pasiūlymų renginių metu kūrimą bei aktyvų dalyvavimą bendrose iniciatyvose.
3.4.  Kavinės paslaugų kainos turi būti prieinama skirtingoms lankytojų socialinėms grupėms.
3.5.  Kavinės maisto ir gėrimų kokybė turi atitikti tvarumo reikalavimus, įskaitant pakuočių pasirinkimą, atliekų mažinimą ir atsakingą išteklių naudojimą. 
3.6.  Konkurso dalyvis turi pasižymėti nepriekaištinga reputacija.

IV. Dokumentų pateikimo tvarka

4. Fiziniai arba juridiniai asmenys, norintys dalyvauti turto subnuomos konkurse (toliau – konkurso dalyviai), arba jų įgalioti atstovai skelbime nurodytu laiku pateikia Menų spaustuvei užklijuotą voką, ant kurio turi būti užrašyta „Turto nuomos konkursui“.
5. Voke turi būti pateikta konfidenciali informacija ir šie dokumentai:
5.1. Konkurso dalyvis (asmens vardas, pavardė, asmens kodas (fiziniams asmenims), įmonės pavadinimas ir kodas (juridiniams asmenims), adresas, telefono numeris, el. p. ar kiti kontaktiniai duomenys banko pavadinimas ir adresas, sąskaitos numeris ir kodas). 
5.2.  Juridinio asmens registravimo pažymėjimo ir juridinio asmens įstatų kopijos, patvirtintos antspaudu ir įgalioto atstovo parašu.
5.3. Veiklos ir ketinimų, atitinkančių subnuomos specialiąsias sąlygas, aprašymas.
5.4.  Siūloma konkreti 1 kv. m. patalpų subnuomos kaina.
5.5.  Įsipareigojimas pasirašyti subnuomos sutartį. Sutarties formą pridedame.
5.6.  Sutikimas mokėti nustatytą nuompinigių dydį.
5.7.  Patvirtinimas apie 3 mėnesių dydžio pradinio įnašo sumokėjimą.
5.8.  Dalyvio sutikimas su skelbiamomis subnuomos konkurso sąlygomis.
5.9.  Ne senesnė, kaip 2 mėnesių informacija apie įvykdytus įsipareigojimus, susijusius su mokesčių ir socialinio draudimo įmokų mokėjimu (pateikti Valstybinės mokesčių inspekcijos prie LR Finansų ministerijos išduotą dokumentą arba valstybės įmonės Registrų centro LR Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą bei Valstybinio socialinio draudimo fondo valdybos prie LR Socialinės apsaugos ir darbo ministerijos teritorinių skyrių ir kitų Valstybinio socialinio draudimo fondo valdybos prie LR Socialinės apsaugos ir darbo ministerijos įstaigų, susijusių su Valstybinio socialinio draudimo fondo administravimu, išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą);
6. Konkursui įvykus, medžiaga tampa nekonfidenciali (išskyrus fizinių asmenų duomenis vadovaujantis LR Duomenų apsaugos įstatymu).
7. Užklijuotą voką konkurso dalyviai pristato tiesiogiai darbo dienomis nuo 11:00 iki 17:00 nuo 2026 m. spalio 26 d. iki 2026 m. lapkričio 6 d. arba registruotu paštu konkurso organizatorei VšĮ „Menų spaustuvė“, esančiai adresu Šiltadaržio g. 6, LT-01124. Paskutinis paraiškų priėmimo terminas – 2026 m. lapkričio 6 d. 17:00 val.
8. Vokų atplėšimas, dalyvaujant konkurso Komisijai, įvyks 2026 m. lapkričio 9 d. 14:00 val. VšĮ „Menų spaustuvė“, esančioje adresu Šiltadaržio g. 6, LT-01124, Vilnius.
9. Konkurso laimėtojo paskelbimas įvyks 2026 m. lapkričio 9 d. VšĮ „Menų spaustuvė“, esančioje adresu Šiltadaržio g. 6, LT-01124, Vilnius. Apie konkurso rezultatus ir laimėtoją bus pranešta tą pačią dieną nurodytais dokumentuose kontaktais.
10. Konkurso dalyviai privalo pateikti banko išduotą kvitą (ar mokėjimo pavedimo kopiją), kuriame nurodyta, kad konkurso dalyvis į VšĮ „Menų spaustuvė“ (įmonės kodas 125873853) sąskaitą Nr. LT03 7044 0600 0159 9962, esančia AB SEB bankas, pervedė pradinį įnašą, lygų paskelbtos pradinės patalpų nuomos 3 mėnesių kainai. Konkurso dalyviams, nelaimėjusiems konkurso, pradinis įnašas yra grąžinamas.
11. Jeigu turto nuomos konkurso laimėtojas arba jo atstovas atsisako sudaryti nuomos sutartį arba neatvyksta pasirašyti nuomos sutarties ne anksčiau kaip per 10 kalendorinių dienų ir ne vėliau kaip per 20 kalendorinių dienų nuo konkurso laimėtojo paskelbimo, jis netenka teisės sudaryti nuomos sutartį ir pradinis įnašas jam negrąžinamas. Tokiu atveju konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią turto nuompinigių dydį.
12. Už dalyvių registravimą atsakingas asmuo – VšĮ „Menų spaustuvė“ direktorė Jolita Balandytė, tel. +370 699 09556, el. p. info@menuspaustuve.lt.  
13. Turto subnuomos konkursas viešai skelbiamas Menų spaustuvės interneto svetainėje www.menuspaustuve.lt, Menų spaustuvės Facebook paskyroje, Savivaldybės interneto svetainėje www.vilnius.lt.
14. Patalpas galima apžiūrėti darbo dienomis nuo 2026 m. rugsėjo 14 d. iki 2026 m. lapkričio 6 d., susisiekus su VšĮ „Menų spaustuvė“ direktore Jolita Balandyte, tel. +370 699 09556, el. p. info@menuspaustuve.lt ir susitarus susitikimo laiką. 

